Pöytyän kunnanvaltuusto

**Pöytyän kunnanvaltuusto** on Varsinais-Suomen maakunnassa sijaitsevan Pöytyän kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 31 paikkaa, joista kaksitoista on keskustan hallussa valtuustokaudella 2025–2029. Toiseksi suurin puolue on kokoomus kymmenellä paikalla.

Kunnanvaltuuston puheenjohtajana toimii Ilkka Rantala (kok.). Ensimmäinen varapuheenjohtaja on Eija Heinonen (kesk.) ja toinen Outi Broux (sd.).

Pöytyän hallinnon alle on kuulunut kuntaliitoksien myötä Karinainen vuodesta 2005 ja Yläne vuodesta 2009.

## Koostumus vaaleittain
Pöytyän suurimmat puolueet ovat olleet selkeästi keskusta ja kokoomus. Viimeisimmissä vaaleissa keskustan kannatus on yleensä ollut noin 35–40 prosenttia ja kokoomuksen noin 30 prosenttia.

## Vaalitulokset ja valtuutetut
### Kausi 2025–2029
Vuoden 2025 kuntavaaleissa Pöytyällä valittiin 31 valtuutettua, eli neljä vähemmän kuin viime vaaleissa. Eniten paikkoja menettivät perussuomalaiset, joka hävisi kolme paikkaa. Kokoomuksen paikat laski yhdellä. Kristillisdemokraatit menettivät ainoan paikkansa. Kokoomus ja kristillisdemokraatit olivat vaaliliitossa. Myös liberaalipuolueella oli ehdokas, mutta äänet eivät riittäneet valtuustopaikkaan. SDP sai yhden lisäpaikan. Muilla puolueilla paikoissa ei tapahtunut muutoksia. Valitun valtuuston keski-ikä on 52,6 vuotta. Uusia valtuutettuja valittiin 16, eli hieman yli puolet kaikista valtuutetuista.

Keskusta ja SDP nostivat kumpikin kannatustaan viime vaaleistaan noin neljä prosenttiyksikköä. Myös vasemmistoliitolla kannatus nousi 1,4 prosenttiyksiköllä. Eniten kannatus laski perussuomalaisilla, jonka pudotus oli lähes seitsemän prosenttiyksikköä. Kokoomuksella, vihreillä ja kristillisdemokraateilla kannatus laski noin yhden prosenttiyksikön.

Pöytyän kunnanvaltuustoon valittiin vaaleissa seuraavat jäsenet kaudelle 2025–2029:

### Kausi 2021–2025
Vuoden 2021 kuntavaalien suurin häviäjä oli Pöytyällä keskusta, jonka kannatus putosi 7,7 prosenttiyksikköä ja menetti kolme paikkaa. Kokoomus nosti kannatustaan vajaa neljä prosenttiyksikköä ja sai yhden lisäpaikan. Tämä ei kuitenkaan aivan riittänyt keskustan ohi Pöytyän suurimmaksi puolueeksi nousemiseen. Perussuomalaisten kannatus kasvoi jopa kymmenen prosenttiyksikköä, joka toi puolueelle neljä paikkaa lisää valtuustoon. SDP ja vasemmistoliitto hävisivät kumpikin yhden paikan. Keskusta ja kristillisdemokraatit olivat vaaliliitossa. Valitun valtuuston keski-ikä oli noin 50 vuotta. Uusia valtuutettuja oli lähes puolet valituista.

Pöytyän kunnanvaltuustoon valittiin vaaleissa seuraavat jäsenet kaudelle 2021–2025:

### Kausi 2017–2021
Vuoden 2017 kuntavaaleissa ei valtuuston paikkajaossa tapahtunut Pöytyällä suuria muutoksia. Keskusta ja vihreät saivat yhden paikan lisää, perussuomalaiset ja kokoomus menettivät yhden. Vihreät pääsi Pöytyän valtuustoon ensimmäistä kertaa. Valitun valtuuston keski-ikä oli noin 49 vuotta. 35:stä valitusta valtuutetusta yhdeksäntoista, eli valtaosa, oli uusia valtuutettuja. Keskusta ja kristillisdemokraatit olivat vaaliliitossa.

Pöytyän kunnanvaltuustoon valittiin vaaleissa seuraavat jäsenet kaudelle 2017–2021:

### Kausi 2013–2017
Vuoden 2012 kunnallisvaaleissa Pöytyän valtuustoon valittiin nyt 35 jäsentä, eli neljä viime vaaleja vähemmän. Paikkoja menettivät keskusta yhteensä kolme sekä kokoomus ja vasemmistoliitto yhden kumpikin. Perussuomalaiset sai ainoana yhden paikan lisää. Kokoomus ja kristillisdemokraatit olivat vaaliliitossa.

Pöytyän kunnanvaltuustoon valittiin vaaleissa seuraavat jäsenet kaudelle 2013–2017:

### Kausi 2009–2012
Vuoden 2008 kunnallisvaalit käytiin tulevan vuoden kuntajaon mukaisesti, eli yläneläiset äänestivät ehdokkaita ja asettuivat ehdolle Pöytyän kunnanvaltuustoon. Valtuuston kokoa kasvatettiin neljällä jäsenellä viime vaaleista, eli valtuutettuja valittiin nyt 39.

Perussuomalaiset pääsi takaisin valtuustoon Pöytyällä kahdella paikalla. Keskustan paikat vähenivät yhdellä, kokoomus, SDP ja vasemmistoliitto saivat kukin yhden paikan lisää. Pöytyällä, Yläne mukaan lukien, kaikkien puolueiden kannatus nousi hieman lukuun ottamatta keskustaa, jonka kannatus laski kaksitoista prosenttiyksikköä viime vaaleista.

Pöytyän kunnanvaltuustoon valittiin vaaleissa seuraavat jäsenet kaudelle 2009–2012:

### Kausi 2005–2008
Vuoden 2004 kunnallisvaalit käytiin tuleva kuntaliitos huomioon ottaen, eli karinaislaiset asettuivat ehdolle ja äänestivät ehdokkaita Pöytyän kunnanvaltuustoon. Valtuuston koko kasvoi 21:stä jäsenestä 35:een. Keskusta sai kuusi lisäpaikkaa ja onnistui saavuttamaan yhden paikan enemmistön valtuustoon. Myös toiseksi suurin puolue kokoomus sai kuusi paikkaa lisää. SDP kasvoi kahdella paikalla. Kristillisdemokraatit pääsivät yhdellä paikalla Pöytyän valtuustoon, kun taas perussuomalaiset, jolla ei ollut kunnassa ehdokkaita, putosi sieltä.

Pöytyän kunnanvaltuustoon valittiin vaaleissa seuraavat jäsenet kaudelle 2005–2008:

### Kausi 2001–2004
Vuoden 2000 kunnallisvaaleissa Pöytyän valtuustoon valittiin 21 jäsentä. Keskusta sai kaksitoista paikkaa, kokoomus viisi, vasemmistoliitto kaksi sekä SDP ja perussuomalaiset yhden kukin. Keskusta ja kokoomus kasvattivat paikkojaan yhdellä edellisvaaleista, kun taas perussuomalaiset ja sosiaalidemokraatit hävisivät yhden paikan.

Pöytyän kunnanvaltuustoon valittiin vaaleissa seuraavat jäsenet kaudelle 2001–2004: 

## Katso myös
Pöytyään liitetyissä kunnissa ennen niiden lakkauttamista toimineet valtuustot:
*Karinaisten kunnanvaltuusto
*Yläneen kunnanvaltuusto

## Lähteet
*
*
*
*
*
*
*

### Viitteet